**תקנון תחרויות**

**(2020-2021)**

**תוכן עיניינים**

[1. מבוא.. 3](#_Toc522720498)

[2. סוגי תחרויות 3](#_Toc522720499)

[3. הזמנה לתחרות 3](#_Toc522720500)

[4. רישום שחקנים לתחרות 5](#_Toc522720501)

[5. שיטות משחקים בתחרויות 6](#_Toc522720502)

[6. דירוגים 7](#_Toc522720503)

[7. הגרלות 9](#_Toc522720504)

[8. סדר משחקים 10](#_Toc522720505)

[9. ניהול תחרות 10](#_Toc522720506)

[נספחים 14](#_Toc522720507)

[נספח א' - טופס הרשמה לדוגמא: 14](#_Toc522720508)

[נספח ב' – טבלת הכנסות: 15](#_Toc522720509)

# מבוא

תקנון זה נכתב על מנת ליצור אחידות בין כלל תחרויות אישיות הבדמינטון בישראל ולתת מענה לכל מארגן תחרות ולכל אופי תחרות הקיימות באיגוד הבדמינטון הישראלי.

התקנון משלב את חוקי הבדמינטון העולמיים בארגון ובנוסף נותן המלצות לארגון תחרויות ארציות ואזוריות בישראל על פי המצע הקיים.

הוראות תקנון (חוקת) הבדמינטון הבינלאומי של התאחדות ה-BWF אליה מסופח האיגוד,תחולנה על כל המשחקים בכל הליגות ויחייבו את כל הקבוצות המשתתפות. במקרה ותתגלה סתירה בין הנוסח העברי של התקנון הבינלאומי לבין הנוסח האנגלי, יקבע הנוסח האנגלי. (הועבר מתקנון ליגה קבוצתית – שותף לכל התקנונים).

# סוגי תחרויות

* 1. אליפוית ישראל בוגרים ולנוער - מחייבות התקנון.
	2. תחרוית דירוג - מחייבות התקנון.
	3. תחרוית אזוריות לבוגרים ונוער, תחרוית ותיקים ומתחילים – התקנון הוא המלצה בלבד.

# הזמנה לתחרות

ההזמנה לתחרות הינה מסמך מחייב שעל פיו יעשו כלל הפעולות של ארגון התחרות בהמשך וניהול התחרות בפועל.

* 1. פרסום הזמנה - ייעשה חודש לפני מועד התחרות המתוכנן.
	2. ההזמנה תכלול פרטי קדם התחרות ונושאים אירגוניים, הקשורים לתחרות:

3.2.1 – שם התחרות – שמה המלא של התחרות.

3.2.2 – סוג התחרות (לפי סעיף 2).

3.2.3 – מועד התחרות –תאריך. שעות התחרות יקבעו על פי מספר הנרשמים.

3.2.4 – מיקום התחרות – שם האולם וכתובת.

3.2.5 – שופט/מנהל התחרות – ימונה ע"י האיגוד או הוועדה המארגנת של אותה תחרות (לתחרוית דירוג).

3.2.6 – פרטי המארגנים – אי מייל, טלפון.

3.2.7 – מועד אחרון להרשמה – הינו המועד הסופי לרישום שחקנים לתחרות (לפי סעיף 4.7).

3.2.8 – מועד ההגרלות – תאריך,שעה ומקום ההגרלה.

3.2.9 – תאריך הפקת הדירוג הארצי להגרלה.

* 1. ההזמנה תכלול גם פרטי התחרות עצמה:

3.3.1 – מספר מגרשים – כמות המגרשים באותו מקום בו תתקיים התחרות.

3.3.2 – כדור תחרות – באיזה כדור ישחקו בתחרות הנ"ל.

3.3.3 – שיטת המשחקים.

3.3.4 – אופן העברת טקס הענקת פרסים (בסוף גמרים של כל הקטגוריות או אחרי גמר של כל קטגוריה בנפרד).

3.3.5 – דמי השתתפות.

3.3.6 – במידה והתחרות הינה תחרות נוער אז על המארגנים לרשום את שנתוני הלידה על פי הנחיית האיגוד.

3.3.7 – פרטים נוספים – שאר הפרטים הרלוונטיים לאותה תחרות אם יש כאלו.

* 1. במידה והמועדון המארגן את התחרות דירוג (סעיף 2.2) לא יעמוד בפרטי התחרות המפורטים בהזמנה (פרטים מהסעיף 3.3), וחריגות ידוווחו ע"י מנהל התחרות או תתכנס וועדת משמעת על פי עדות שחקן, רשאי האיגוד להטיל כנס על המועדון המארח לפי טבלת הכנסות (סעיף 9 – כנסות).

# רישום שחקנים לתחרות

תנאיי רישום חייבים להיות שווים לשחקנים מכל המועדונים. רישום השחקנים לתחרויות הינו מסמך המחייב את שני הצדדים (המועדונים והמארגנים).

* 1. כל שחקן הנרשם לתחרות מחויב להיות שחקן רשום באיגוד הכולל בדיקה רפואית וביטוח בתוקף.
	2. מועדון המעוניין לרשום שחקנים לתחרות,יבצע זאת באמצעות דוא"ל בלבד. למען הסר ספק, שחקן חייב להירשם לתחרות אך ורק דרך המועדון לו הוא שייך.
	3. על המועדון לציין בטופס הרישום את שמו המלא של השחקן, מין ובאיזו קטגוריות ישחק (ראה נספח א' – טופס הרשמה).
	4. במידה ומדובר בתחרות נוער,על המועדון הרושם לציין גם את תאריכי הלידה של השחקנים. האיגוד יוכל לדרוש מעת לעת צילום תעודת זהות של השחקן.
	5. חובה על המארגנים לאשר את קבלת ההרשמה בדוא"ל חוזר. על המועדונים לבדוק את ההרשמות לאחר פרסומן בכדי לדווח על טעויות לפני ביצוע ההגרלות כאשר תפורסם רשימת משתתפים לאחר סגירת ההרשמות.
	6. פרישות – האיגוד ומארגני התחרות רואים ברישום השחקנים לתחרות כמסמך המחייב את המועדון הרושם לדאוג להגעתו של השחקן לתחרות.

4.6.1- במידה ושחקן מעוניין לפרוש על המועדון לדווח למארגנים לפני ביצוע ההגרלות.

4.6.2- שחקן אשר נרשם לתחרות והשתתף בהגרלה, ולא הופיע לתחרות ללא סיבה מוצדקת ולא הודיע למארגנים לפני תחילת התחרות, על המועדון לשלם למארגנים את דמי ההשתתפות של השחקן לאותה תחרות וכנס לאיגוד לפי טבלת הכנסות (ראה סעיף 9 – כנסות).

4.6.3- האיגוד שומר לעצמו את הזכות לא להתיר את השתתפות השחקן בתחרויות עתידיות עד שלא ישולם החוב למארגני התחרות במידה ופנו לאיגוד בנידון, או עד שלא ישולם חוב לאיגוד.

* 1. בכל תחרות שמתמשכת יותר מיום אחד, כל שחקן רשאי להרשם ללא יותר מי 3 קטגוריות. בתחרות שמתמשכת יום אחד בלבד, שחקן רשאי להרשם ללא יותר מי 2 קטגוריות בלבד.
	2. בתחריות נוער וותיקים בעלי מספר גילאים, השחקן יוכל להירשם לקטגוריית יחידים אחת, זוגות גברים/נשים אחד/ת וזוגות מעורבים אחד בלבד. למען הסר ספק השחקן לא יוכל להירשם ואותה קטגוריה בשני גילאים שונים.
	3. באליפויות ישראל לנוער במידה ותחרות לגילאים שונים תתקיים במועדים שונים, יוכל כל שחקן להשתתף בתחרות של הגיל שלו, וגם בתחרות של שכבת גיל אחת מעל. לדוגמא שחקן שלפי גילו יכול להשתתף באליפות ישראל עד גיל 13, יוכל להשתתף גם באליפות ישראל עד גיל 15 במידה ושתי תחרויות יועברו במועדים שונים.
	4. מועד אחרון להרשמה לתחרות - מינימום 6 ימים לפני תאריך תחילת התחרות או לפי התאריך המפורט בהזמנה לתחרות.
	5. רישום שחקנים לתחרויות BWF בינלאומיות גם בישראל וגם בחו"ל יבוצעו על ידי המועדון הרושם בדוא"ל עד 72 שעות לפני סיום מועד ההרשמה שנקבע, האיגוד לא מתחייב לרשום את השחקן בהרשמה מאוחרת יותר.
	6. הרישום בסעיף 4.8 מחייב את המועדון לשאת בעלויות של קנסות ה-BWF במקרים שבהם השחקן/מאמן ייקנס על ידי האיגוד העולמי מכל סיבה שהיא. סעיף זה תקף גם לתחרויות דירוג בינלאומיות שמתקיימות בישראל.
	7. האיגוד שומר לעצמו את הזכות לפקח על הרישומים של תחרוית הדירוג שמאורגנות על ידי המועדונים.

# שיטות משחקים בתחרויות

5.1 בכל התחרויות מחוייבות לתקנון מספר המינימום של משתתפים בקטגוריה ביחידים וזוגות תהיה מינימום 4 שחקנים\זוגות. ועדת ארגון שומרת לעצמה את הזכות להחליט גם על מינימום של 3 משתתפים במקרים חריגים.

5.2 תחרות של 3-5 משתתפים בקטגוריה תעשה בשיטת RR (round robin) בבית אחד.

5.3 תחרות של 6-7 משתתפים בקטגוריה תעשה בשיטה של 2 בתים עם 3-4 משתתפים בכל בית. הבתים ישוחקו בשיטת RR. 2 שחקנים מכל בית מהמקומות 1 ו-2 ימשיכו לחצאי גמרים, כאשר שחקן מבית א' מקום 1 משחק נגד שחקן מבית ב' מקום 2 והפוך. המנצחים ישחקו בגמר.

5.4 תחרות של 8 משתתפים ומעלה:

5.4.1 –באליפויות ישראל בוגרים ותחרויות דירוג רמה א' (הגדרת רמת התחרות בהתאם לתקנון הדירוג) – התחרות תעשה בשיטת הנוק-אאוט.

5.4.2 –בליגות אישיות – התחרות תעשה לפי התקנון של ליגות אישיות.

5.4.3 – בתחרויות נוער כולל אליפות ישראל, ותחרויות דירוג רמה ב' ותחרויות לא לדירוג (מתחילים, ותיקים, משפחות, ...) - התחרות תעשה בשיטה המאפשרת לכל שחקן לשחק מינימום שני משחקים (בתים והצלבות או נוק-אאוט עם משחקי תנחומים).

# דירוגים

הדירוגים נועדו לקבוע את רמת המשתתפים בכל תחרות.

* 1. בשיטת בתים יהיה שחקן אחד מדורג בכל בית.
	2. כמות שחקנים המדורגים בכל קטגורית בתחרות בשיטת נוק-אוט:

6.2.1 – עד 8 משתתפים – ידורגו 2 הראשונים.

6.2.2 – 9-16 משתתפים – ידורגו 4 הראשונים.

6.2.3 – 17-32 משתתפים – ידורגו 8 הראשונים.

6.2.4 – מ 33 משתתפים – ידורגו 16 הראשונים.

* 1. דירוג תחרויות בוגרים ארציות (כולל אליפות ישראל) יבוצע לפי סדר קריטריונים הבא:

6.3.1 – אלוף ישראל הנוכחי באותה קטגוריה (בקטגוריות זוגות - זוג האלוף).

6.3.2 – השחקנים שהשתתפו ב-5 תחרויות בינלאומיות לפחות במשך השנה - ע"פ דירוג בינלאומי.

6.3.3 – הדירוג הארצי העדכני (דירוג זוגות יעשה לפי צבירת הנקודות הכוללת של שני בני הזוג באותה קטגוריה).

6.3.4 – שופט (מנהל) התחרות רשאי להכניס שחקן מדורג 5/8 לפי שיקול דעתו (לא לפי דירוג ארצי).

* 1. דירוג תחרויות נוער (כולל אליפות ישראל):

6.4.1 – דירוגים לתחרויות נוער לגילאי 15 וצעירים יותר: במידה ולא התקיימו 3 תחרויות נוער לפחות באותה עונה, הדירוג ייעשה על פי תוצאות של מחזור אחרון של ליגה אישית לנוער או ע"י הועדה המארגנת בתיאום עם מאמני המועדונים מראש לפני ביצוע ההגרלות.

6.4.2 – דירוגים לתחרויות נוער לגילאי 17 ו-19: יעשו על ידי הדירוג הארצי לבוגרים כולל אליפויות ישראל.

* 1. מיקום המדורגים בשיטת הנוק-אוט:

6.5.1 – בשיטת נוק-אאוט תמיד ימוקם מדורג ראשון במעלה ההגרלה ומדורג שני בתחתית ההגרלה על מנת שיוכלו להיפגש רק בגמר.

6.5.2 – מדורגים 3/4 יוגרלו למרכז ההגרלה כאשר האחד בחלקה העליון של ההגרלה והשני בחלקה התחתון של ההגרלה כך שיוכלו להיפגש עם מדורגים 1 ו-2 רק בשלב חצי הגמר.

6.5.3 – בהגרלה של 17-32 – 4 מדורגים נוספים יסומנו - 5/8 יפוזרו, 2 בחלקה העליון של ההגרלה ו-2 בחלקה התחתון של ההגרלה ויוכלו להיפגש עם מדורגים 1,2,3/4 רק בשלבי רבע גמר של התחרות.

6.5.4 – בהגרלה של 33-64 – 8 המדורגים נוספים יסומנו- 9/16 ויפוזרו 4 בחלקה העליון של ההגרלה ו-4 בחלקה התחתון של ההגרלה ויוכלו להיפגש עם מדורגים 1,2,3/4,5/8 רק בשלב שמינית הגמר.

6.5.5 – במקרה של הגרלה לא מלאה, השחקנים בעלי הדירוג הגבוה ביותר יקבלו עליה אוטומטית של סיבוב.

* 1. שחקנים מאותו מועדון - במידה ומועדון רשם לאותה קטגוריה שני משתתפים ויותר:

6.6.1 – בשיטת ננוק-אוט יש לפצל לשני צידי ההגרלה את שני המדורגים הראשונים של אותו מועדון ולמנוע כמה שאפשר את פגישת שחקני המועדון בסיבוב הראשון.

6.6.2 – בשיטת הבתים יש לפזר את המדורגים הראשונים של אותו מועדון בין הבתים השונים עד כמה שאפשר.

6.6.3 – אם המאמן של אותו מועדון הצהיר שאינו מתנגד להגרלה פתוחה של השחקנים מהמועדון שלו – אין צורך בפיזורם. על המאמן ליידע את מבצע ההגרלות עם הרשמת השחקנים לתחרות.

* 1. המלצה –באליפויות בוגרים/נוער, מועדון הרושם שני שחקנים חדשים ויותר ללא דירוג קודם, יוכל לציין את דירוגם הפנימי במועדון
	2. כל הדירוגים לליגות אישיות, תחרויות דירוג ארציות ואליפויות ישראל יבוצעו על ידי ועדה מארגנת מטעם האיגוד או באישורה.

# הגרלות

* 1. ההגרלה תתבצע במועד ובמקום ובשעה שנקבעה לה ככתוב בהזמנת התחרות.
	2. ההגרלה תתבצע ע"י שופט התחרות או ועדת ארגון מטעם האיגוד.
	3. ההגרלה תהיה פתוחה לכלל המועדונים לצפייה בעת ביצועה.
	4. תהליך ההגרלה:

7.4.1 – מנהל ההגרלה יקבע את שיטת המשחקים בכל קטגוריה על פי סעיף 5 בתקנון.

7.4.2 – מנהל ההגרלה ייקבע את כמות המדורגים בכל קטגוריה לפי סעיף 6.2 בתקנון.

7.4.3 – מנהל ההגרלה יקבע את זהות המדורגים בכל קטגוריה לפי סעיף 6.3 בתקנון.

7.4.4 – מנהל ההגרלה יגריל את השחקנים לכל קטגוריה על פי סדר כרונולוגי לדוגמא:

 1. פיזור מדורגים 1 ו-2

 2. הגרלת מדורגים 3/4

 3. הגרלת מדורגים 5/8 אם יש צורך

 4. הגרלת מדורגים 9/16 אם יש צורך

 5. פיזור שחקנים מאותו מועדון לפי סעיף 6.6 בתקנון.

* 1. במידה וההגרלה תבוצע על ידי התוכנה לניהול תחרויות, מנהל ההגרלה ינהל את ההגרלה על פי האופציות הקיימות בתוכנה לביצוע הגרלה.
	2. פרוטוקול הגרלה - בסיום ההגרלה על מנהל ההגרלה לחתום על טפסי ההגרלה ולרשום פרוטוקול הגרלה הכולל את הנוכחים במקום בעת ביצועה והערות הנוכחים במידה ונאמרו.
	3. ההגרלות יפורסמו מינימום 3 ימים לפני מועד התחרות באתר האיגוד הרשמי.
	4. במקרה שנעשתה טעות בביצוע ההגרלה או טעות בדירוגי השחקנים, על מנהל התחרות לבצע הגרלה חוזרת לפני פתיחת המשחקים ולנמק את השינוי.

# סדר משחקים

* 1. סדר המשחקים יבוצע ע"י שופט התחרות והמארגנים או ע"י ועדה מארגנת מטעם האיגוד
	2. בסדר המשחקים תמיד יהיה שילוב משחקים שווה בין כל הקטגוריות לפי שלבים:

8.2.1 – קודם כל ישוחקו הסיבובים המוקדמים בקטגוריות הגדולות ולאחר מכן השלבים היותר מתקדמים של קטגוריות אחרות.

8.2.2 – בתחרות של 2 ימים ויותר ניתן יהיה לשחק 2-3 קטגוריות עד שלבי חצי הגמר על מנת לפזר את העומס על השחקנים.

* 1. תזמוני משחקים:

8.3.1 – התזמון המומלץ למשחק בסיבובים המוקדמים הינו 25 דקות למשחק.

8.3.2 – התזמון המומלץ למשחקי רבע גמר וחצי גמר הינו 30 דקות למשחק

8.3.3 – התזמון המומלץ למשחקי גמר הינו 40 דקות למשחק.

* 1. בתחרויות נוער מרובות גילאים ניתן לפצל את הגילאים כך שהגילאים הצעירים ישחקו ראשונים עד השלב הסופי של אותו יום המשחקים ולאחר מכן יעלו הגילאים הבוגרים יותר.
	2. על המשחקים להיות בסדר כרונולוגי לפי שלבים! דוגמא: לא ישוחק משחק בשלב חצי הגמר לפני שעלו למשחק כל רבעי הגמר של כל הקטגוריות.
	3. סדר המשחקים יפורסם באתר הרשמי של האיגוד לצד ההגרלות.
	4. לאחר פרסום סדר המשחקים אין לשנותו.
	5. במידה ושחקן או מאמן זיהה טעות בסדר המשחקים או בהגרלות,עליו לפנות אך ורק למנהל התחרות בהקדם האפשרי או לשופט הראשי של התחרות.

# ניהול תחרות

* 1. סמכויות תחרות:

9.1.1 – רישום לתחרות, ההגרלות וסדר המשחקים ייעשו ע"י שופט התחרות או נציג הוועדה המארגנת.

9.1.2 – ניהול תחרות באחריותו של הועדה המארגנת, או באישורה של הוועדה – באחראיותו של המועדון המארח בנוכחותו של הנציג הועדה המארגנת.

9.1.3 – ניהול המשחקים ובעיות משמעת או דחיות בלוח הזמנים יהיו באחריותם של השופט הראשי או בהעדרו – באחראיותם של מנהלי התחרות.

9.1.4 - ניקיון האולם וסידורים לוגיסטיים אחרים (מזכירות,כרוז,רופא,טקסים) יהיו באחריות המארגנים בכפיפות לוועדה המארגנת.

* 1. אולם התחרות:

9.2.1 – על השופט והמארגנים לבדוק את תקינות האולם ובטיחותו לקראת התחרות.

9.2.2 – על המארגנים לפתוח את האולם לחימום לפחות כ-45 דקות לפני פתיחת המשחקים.

**הערה: אין השחקנים או כל מיני אחרים רשאים להתחמם או לשחק להנאתם בתחומי המגרשים במהלך המשחקים,אלא רק באישור השופט או מנהלי התחרות!**

9.2.3 – על המארגנים לארגן חדר מנוחה או התאוששות לשחקנים,שופטים ומאמנים.

9.2.4 – על המארגנים לוודא כי במקום ישנם שירותים ומקלחות שמישים לרווחת המשתתפים.

9.2.5 – על השופט או מנהלי התחרות לפסוק פסול או חוזר לגבי עצמים בתחום האולם אשר תלויים או בולטים מהתקרה כגון: קורות, חבלים, מחיצות, מנורות וכו'...., לפני פתיחת המשחקים.

9.2.6 – במהלך המשחקים רשאים להיות בתחומי המגרשים אך ורק השחקנים אשר משחקים באותה העת ומאמניהם, על שאר השחקנים, מאמנים, אורחים - להיות ביציע ולא לרדת לתחומי המגרש!!.

9.2.7 – במידה ויתגלו ליקויים באולם (סנוור,החלקה) במהלך התחרות, על המארגנים להמציא פתרונות הולמים במידת האפשר...

9.2.8 – מיזוג – על שופט התחרות או מנהלי התחרות להחליט על הדלקת מיזוג וכיבויו במהלך התחרות.

* 1. הקדמות ואיחורים:

9.3.1 – במידה וישנה הקדמה בלוח הזמנים, ניתן להתחיל את המשחקים הבאים בתור עד 15 דקות הקדמה. בסמכות מנהלי התחרות להחליט שהמשחקים ישוחקו ללא הפסקות במידה ויש הקדמה גדולה של 30 דקות ומעלה.

9.3.2 – שחקן, אשר לא יהיה נוכח במקום בעת קריאתו למגרש, ייפסל אחרי 10 דקות המתנה, ויריבו יקבל ניצחון טכני.

9.3.3 – במידה ויש איחור או הקדמה ביותר מי 30 דקות מהלו"ז, על שופט התחרות או מנהלי התחרות ליידע את הנוכחים במידת האיחור\הקדמה.

* 1. קוד לבוש:

9.4.1 – על השחקנים לעלות למגרשים עם לבוש הולם.

9.4.2 – שחקן לא יורשה לעלות למגרש ללא נעליים מתאימות.

9.4.3 – במידה ושחקן עלה למגרש ללא לבוש תקני, על שופט התחרות או מנהל התחרות להחליט האם לתת לשחקן להתחרות.

9.4.4 – באליפויות ישראל, על השחקן ללבוש חולצה ומכנס עם סמל המועדון/סמל של ישראל/חולצה ניטרלית. למען הסר ספק, הכוונה היא שחל איסור על שחקנים לעלות למגרש עם חולצות עם שמות של שחקנים/מועדונים/מדינות זרות.

9.4.5 – בשלבי החצי גמר והגמר באליפויות ישראל בזוגות, על הזוג לעלות למגרש עם חולצות בצבע זהה.

* 1. שיפוט: הקצאת שופטים ותיגמולם בהתאם לתקנון של ועדת השופטים.
	2. קוד התנהגות:

9.6.1 – על השחקנים והמאמנים לכבד את החלטות השופט.

9.6.2 – על השחקנים לשמור על התנהגות נאותה בעת משחקם, קללות והשחתת רכוש בתחומי המגרש יגררו עונשים מצד השופט.

9.6.3 – על השחקנים לכבד את יריבם בעת המשחק.

9.6.4 – אין המאמנים ראשיים לדבר או לסמן לשחקניהם הוראות או החלטות (אין,אאוט) במהלך הנקודה.

9.6.5 – אין המאמנים והשחקנים ראשיים להתערב או לנסות ולשנות את החלטות הקוונים או להפעיל עליהם לחץ.

9.6.6 – במידה ואין שופט במגרש,על השחקנים לספור נקודות בעצמם!

9.6.7 – במידה וישנו רק סופר נקודות במגרש לדרישת השחקנים שאינו מוגדר כשופט ע"י שופט התחרות, על השחקנים לשפוט קווים כל אחד במגרשו.

9.6.8 – במידה ויש מחלוקת, על השחקנים לזמן את שופט התחרות למגרש וקביעתו תהיה סופית.

9.6.9 – אין השחקנים ראשיים לבזבז זמן כתוצאה מעייפות וראשיים לנוח רק בזמני ההפסקה המקובלים.

9.6.10 – על השחקן לעלות לכל להתמודדות במטרה לנצח ללא התחשבות בזהות יריבו הנוכחי או יריבו הבא. למען הסר ספק, מדובר בתחרות בשיטת בתים כאשר השחקן מנסה להפסיד בכוונה על מנת לעלות מהמקום השני בבית בכדי לקבל יריב נוח יותר בשלב הנוק-אאוט.

* 1. חלוקת פרסים ותקסים

9.7.1 – חלוקת הפרסים תעשה בתיאום עם שופט התחרות.

9.7.2 – במידה והמארגנים מעוניינים לחלק פרסים במהלך התחרות, עליהם לקבל את הסכמת השופט.

9.7.3 – במידה והמארגנים מעוניינים לארגן טקסים לפני תחילת התחרות או במהלכה, עליהם לקבל את אישור שופט התחרות (מומלץ לתאם מראש!!!).

* 1. דוח תחרות

9.8.1 - על שופט התחרות למלא דוח מסכם לתחרות ולשלוח אותו לאיגוד לצרכי סטטיסטיקה ודירוגן

9.8.2 – האיגוד רשאי למנות משקיף מטעמה לתחרות שתפקידו לדווח לאיגוד על אירועים חריגים כגון התנהגות בלתי הולמת, תנאי משחק חריגים וכל בעיה אחרת שתיחשף.

9.8.3 – המשקיף ימונה על ידי הנהלת האיגוד מבעוד מועד.

9.8.4 – על פי כללי הביקורת עומק שנתעשתה לאיגוד, מארגן שלא ישלח פרוטוקול תחרות חתום, תחרות זו לא תיכנס לדירוג ולא תוכר על ידי האיגוד.

# נספחים

# נספח א' - טופס הרשמה לדוגמא:

-------------------------------------------------------------------------------------------------------------------------------------

**שם המועדון הרושם: מועדון בדמינטון חצור .**

**שם הרושם: אביב שדה . תפקיד: מאמן המועדון . תאריך: 1.1.09 .**

**יחידים:**

|  |  |  |  |  |
| --- | --- | --- | --- | --- |
|  | **שם פרטי** | **שם משפחה** | **ת.לידה** | **קטגוריה** |
| **1** | **איתן** | **הול** | **.....** | **יחידים** |
| **2** | **אביב** | **שדה** | **......** | **יחידים** |
| **3** | **סבטלנה** | **קפליאן** | **.....** | **יחידות** |
| **4** |  |  |  |  |

**זוגות:**

|  |  |  |  |  |  |
| --- | --- | --- | --- | --- | --- |
|  | **שם פרטי** | **שם משפחה** | **ת.לידה** | **קטגוריה** | **מועדון** |
| **1** | **איתן****אביב** | **הול****שדה** |  | **זוגות גברים** | **חצור****חצור** |
| **2** | **אביב**סבטלנה | **שדה**זילברמן |  | **זוגות מעורבים** | **חצור****כפר מכביה** |
| 3 |  |  |  |  |  |

-------------------------------------------------------------------------------------------------------------------------------------

# נספח ב' – טבלת הכנסות:

|  |  |  |
| --- | --- | --- |
|  | **סיבת הכנס** | **סכום הכנס** |
| **1** | שחקן שיקבל כרטיס צהוב יישא בקנס של | 250 ₪ |
| **2** | שחקן שיקבל כרטיס אדום יישא בקנס של | 500 ₪ |
| **3** | שיתוף שחקן מתחת לגיל המינימום | 500 ₪ |
| **4** | אי קיום סעייף שפורט בהזמנה באירוח תחרות  | 200 ₪ |
| **5** | אי קיום יותר מסעייף אחד שפורט בהזמנה באירוח תחרות | 500 ₪ |
| **6** | שחקן שלא הופיע למשחק ללא הודעה מוקדמת על אי הגעתו למנהל התחרות לפני קריאתו למגרש יישא בקנס בנוסף לדמי ההשתתפות על סך | 200 ₪ |

* ועדת המשמעת תדון במקרים אלו ותיקבע אם צריך לתת עונש נוסף בתוספת לקנס וזאת על פי דוח השופט במגרש/שופט התחרות/משקיף.
* במידה וועדת המשמעת תיקבע עונש הרחקה מכל פעילות – השחקן/מאמן הנענש לא יורשה להופיע באירועי האיגוד/פעילות נבחרות/אליפויות בחו"ל עד לסיום ריצוי העונש/תשלום הקנס.
* הועדה תוכל לדון גם באירועים של עונה חולפת אם לדעת ההנהלה נוצר תקדים שבגינו הנושא עדיין אקטואלי.